Source: https://www.epi.sk/zz/1957-4
Timestamp: 2020-06-05 03:10:35+00:00

Document:
4/1957 Zb. Nariadenie o organizácii filmového podnikania | Aktuálne znenie
Hľadaj v 4/1957 ×
4/1957 Zb.
Nariadenie vlády č. 4/1957 Zb.Nariadenie o organizácii filmového podnikania
Čiastka 3/1957
Platnosť od 05.02.1957 do09.02.1962
Účinnosť od 01.01.1957 do09.02.1962
Zrušený 13/1962 Zb.
§ 2 - Hlavná správa
§ 3 - Hospodárske organizácie podriadené hlavnej správe
§ 4 - Vedúce orgány
§ 5 - Krajské filmové podniky
§ 6 - Správa kín a verejné premietanie filmov
§ 7 - Štatút a organizačné poriadky
§ 8 - Platnosť predpisov o národných podnikoch a iných hospodárskych organizáciách
Prechodné a záverečné ustanovenia (§ 9 - § 11)
Aktuálne znenie 01.01.1957 - 09.02.1962
zo 16. januára 1957
o organizácii filmového podnikania
Vláda Československej republiky nariaďuje podľa § 1 ods. 3 dekrétu č. 50/1945 Zb. o opatreniach v oblasti filmu:
Z doterajšej organizácie Československý štátny film, pokiaľ vykonáva činnosť v českých krajoch a obstaráva veci celoštátnej povahy (dovoz a vývoz filmov a styk so zahraničím), zriaďujú sa k 1. januáru 1957 Hlavná správa československého filmu v rámci Ministerstva školstva a kultúry a krajské filmové podniky a k tomu istému dňu sa zriadia hospodárske organizácie podriadené tejto hlavnej správe.
(1) Hlavná správa československého filmu (ďalej len „hlavná správa“) je právnickou osobou hospodáriacou podľa zásad chozraščotu. Do podnikového registra sa nezapisuje.
(2) Základnou úlohou hlavnej správy je organizovať, riadiť, koordinovať a kontrolovať po stránke ideovej, technickej a hospodárskej tvorbu filmov, ich dovoz a vývoz, distribúciu, premietanie v kinách, výrobu kinematografických zariadení, nákup a predaj potrieb v oblasti kinematografie, pokiaľ je prevádzaná v pôsobnosti Ministerstva školstva a kultúry, a obstarávať spoločné veci podriadených hospodárskych organizácií.
Hospodárske organizácie podriadené hlavnej správe
Minister školstva a kultúry zriaďuje po dohode s ministrom financií pre jednotlivé odbory filmovej činnosti hospodárske organizácie, ktoré sú právnickými osobami. Tieto hospodárske organizácie hospodária podľa zásad chozraščotu a sú podriadené hlavnej správe. Zapisujú sa do podnikového registra.
Vedúce orgány
Riaditeľa hlavnej správy vymenúva a odvoláva minister školstva a kultúry. Námestníkov riaditeľa hlavnej správy a riaditeľov podriadených hospodárskych organizácií vymenúva a odvoláva minister školstva a kultúry na návrh riaditeľa hlavnej správy.
Krajské filmové podniky
(1) O vypožičiavanie filmov sa stará a prípadne technické zabezpečenie ich verejného premietania obstaráva v každom z českých krajov krajský filmový podnik. Krajský filmový podnik je právnickou osobou hospodáriacou podľa zásad chozraščotu. Zapisuje sa do podnikového registra. Vedú ho výkonné orgány krajského národného výboru.
(2) Na čele krajského filmového podniku je riaditeľ. Vymenúva ho a odvoláva rada krajského národného výboru. Riaditeľ zodpovedá za činnosť podniku a za splnenie jeho úloh.
(3) Podmienky vypožičiavania filmov pre krajské filmové podniky určuje vypožičiavací poriadok, ktorý vydá Ministerstvo školstva a kultúry po dohode s Ministerstvom financií.
Správa kín a verejné premietanie filmov
Správu kín a verejné premietanie filmov obstarávajú od 1. apríla 1957 v českých krajoch mestské a miestne národné výbory. Ministerstvo školstva a kultúry môže po dohode s Ministerstvom financií a so Štátnym úradom plánovacím výnimočne zveriť správu kín a verejné premietanie filmov iným organizáciám.
Štatút a organizačné poriadky
Právne pomery, činnosť a hospodárenie hlavnej správy, podriadených hospodárskych organizácií a krajských filmových podnikov a právomoc a zodpovednosť riaditeľa hlavnej správy a riaditeľov spomenutých organizácií upravujú štatút, ktorý vydá minister školstva a kultúry so súhlasom vlády, a organizačné poriadky, ktoré vydajú v rámci štatútu príslušní riaditelia.
Platnosť predpisov o národných podnikoch a iných hospodárskych organizáciách
Pokiaľ toto nariadenie, štatút alebo organizačné poriadky neustanovujú inak, platia pre hlavnú správu, podriadené hospodárske organizácie a krajské filmové podniky primerane predpisy o národných podnikoch a niektorých iných hospodárskych organizáciách.
Vládne nariadenie č. 72/1948 Zb. o zriadení a organizácii štátneho podniku „Československý štátny film“, sa zrušuje. Majetok i záväzky Československého štátneho filmu prevedie Ministerstvo školstva a kultúry na organizácie, ktoré budú obstarávať úlohy v oblasti filmu podľa tohto nariadenia. Majetok (včítane príslušných záväzkov) Československého štátneho filmu na Slovensku, pokiaľ nie je určený na plnenie úloh celoštátnej povahy, použije sa pri organizácii filmového podnikania na Slovensku.
Do 31. marca 1957 obstarávajú správu kín a verejné premietanie filmov v českých krajoch krajské filmové podniky.
Toto nariadenie nadobúda účinnosť 1. januárom 1957; vykoná ho minister školstva a kultúry po dohode s ministrom financií a s ministrom predsedom Štátneho úradu plánovacieho.

References: § 2

§ 3

§ 4

§ 5

§ 6

§ 7

§ 8
 § 11
 § 1